Ilekas
Ilekas (rus. Илек, kaz. Елек, Елік) – upė Kazachstane (Aktiobės srtyje) ir Rusijoje (Orenburgo srityje); Uralo kairysis intakas. Prasideda dvejomis ištakomis Mugodžaro aukštumose, šalia Kandyagašo miesto. Teka pradžioje į šiaurės vakarus, nuo sienos su Rusija pasuka į vakarus. Prateka per Pauralės plynaukštę. Žemupyje sudaro Rusijos-Kazachstano sieną. Įteka į Uralą ties Ileko gyvenviete. Didžiausias intakas – Chobda (kairysis). Prie Ileko įsikūrę šie miestai: Kandyagašas, Alga, Aktiobė, Sol Ileckas. Ilekas smarkiai užterštas sunkiaisiais metalais.